b'\n_START_ARTICLE_\nClaes Johansson\n_START_PARAGRAPH_\nClaes Edvin Johansson (4. marraskuuta 1884 \xe2\x80\x93 9. maaliskuuta 1949) oli ruotsalainen kreikkalais-roomalaisen tyylin painija._NEWLINE_Johansson saavutti 75 kilon sarjasta olympiakultaa Tukholman kotikisoista 1912, kun loppuotteluvastustaja Martin Klein joutui v\xc3\xa4symyksen takia antamaan voiton Johanssonille painittuaan v\xc3\xa4lier\xc3\xa4ss\xc3\xa4 Alppo Asikaisen kanssa 11 tuntia ja 40 minuuttia. Toisen olympiakultansa Johansson saavutti puolestaan Antwerpeniss\xc3\xa4 1920; t\xc3\xa4ll\xc3\xa4 kertaa finaalissa kaatui Edil Rosenqvist. H\xc3\xa4n oli mukana viel\xc3\xa4 Pariisissa 1924, ilman mitalimenestyst\xc3\xa4.'